《题王司言仪宾文会轩》
明代·程敏政

门前车马涨尘黄，静里开轩得趣长。当院日翻槐荫密，绕畦风趣菜花香。

谁家歌舞堪寻乐，此地衣冠欲擅场。满壁定多诗纪胜，主人无惜费壶觞。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。